CELEX: 32021D0215(02)
Language: lv
Date: 2020-12-02 00:00:00
Title: Komisijas Lēmums (2020. gada 2. decembris), ar kuru groza Lēmumu 2011/C 253/04, ar ko izveido ekspertu grupu maksājumu sistēmu tirgus jomā 2021/C 52 I/02

15.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  CI 52/3
               
            
         KOMISIJAS LĒMUMS
         (2020. gada 2. decembris),
         ar kuru groza Lēmumu 2011/C 253/04, ar ko izveido ekspertu grupu maksājumu sistēmu tirgus jomā
         (2021/C 52 I/02)
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     1)
                  
                  
                     Komisija ar 2011. gada 29. augusta Lēmumu 2011/C 253/04 (1) izveidoja Ekspertu grupu maksājumu sistēmu tirgus jomā. Minētais lēmums ir piemērojams līdz 2020. gada 31. decembrim. Ekspertu grupas mērķis ir nodrošināt Komisijai oficiālu platformu, kas ļauj strukturēti apmainīties ar viedokļiem ar tirgus dalībniekiem par Eiropas Parlamenta un Padomes Direktīvas (ES) 2015/2366 (2) īstenošanu un interpretāciju.
                  
               
                     2)
                  
                  
                     2020. gada 24. septembrī Komisija pieņēma Paziņojumu Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par ES stratēģiju “Neliela apjoma maksājumi” (3).
                  
               
                     3)
                  
                  
                     Cita starpā Karšu ieinteresēto personu grupas, Neliela apjoma euro maksājumu padomes un Eiropas Maksājumu padomes paspārnē Eiropas mērogā tiek īstenotas dažādas iniciatīvas ar mērķi sekmēt un virzīt lielāku standartizāciju un inovāciju šajā tirgū. Ņemot vērā minētās iniciatīvas, joprojām pastāv vajadzība pēc oficiāla ieinteresēto personu foruma, kas dod iespēju strukturēti apmainīties ar viedokļiem jautājumos, kuri saistīti ar šīm norisēm. Tāpēc ir lietderīgi paredzēt, ka Ekspertu grupa maksājumu sistēmu tirgus jomā turpina darboties vēl piecus gadus.
                  
               
                     4)
                  
                  
                     Tādēļ 2011. gada 29. augusta Lēmums 2011/C 253/04 būtu attiecīgi jāgroza,
                  
               IR PIEŅĒMUSI ŠO LĒMUMU.
         
            Vienīgais pants
            2011. gada 29. augusta Lēmuma 2011/C 253/04 8. pantā datuma norādi “2020. gada 31. decembrim” aizstāj ar “2025. gada 31. decembrim”.
         
         
            Briselē, 2020. gada 2. decembrī
            
               
                  Komisijas vārdā –
               
               
                  Komisijas locekle
               
               Mairead McGUINNESS
            
         
         
            (1)  Komisijas Lēmums (2011. gada 29. augusts), ar ko izveido ekspertu grupu maksājumu sistēmu tirgus jomā (OV C 253, 30.8.2011., 3. lpp.).
         
            (2)  Eiropas Parlamenta un Padomes Direktīva (ES) 2015/2366 (2015. gada 25. novembris) par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr. 1093/2010 un atceļ Direktīvu 2007/64/EK (OV L 337, 23.12.2015., 35. lpp.).
         
            (3)  COM (2020) 592 final.